**Molėtų rajono savivaldybės taryba**

**SPRENDIMAS**

**DĖL sutikimo PERimti valstybės nekilnojamąjį turtą molėtų rajono SAVIVALDYBĖS NUOSAVYBĖN**

2020 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12, 16 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 5 punktu, atsižvelgdama į Lietuvos kariuomenės 2020 m. liepos 7 d. raštą Nr. KVS-235 „Dėl Lietuvos kariuomenės patikėjimo teise valdomos pastato dalies“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosioms funkcijoms - socialinių paslaugų teikimo užtikrinimui planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimui ir išlaikymui, dalyvavimui sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimui - įgyvendinti valstybei nuosavybės teise priklausantį ir šiuo metu Lietuvos kariuomenės patikėjimo teise valdomą nekilnojamąjį turtą – dalį (65/100) administracinio pastato (registro Nr. 90/18552; unikalus Nr. 6296-3000-2012; pastato bendras plotas 1220,44 m2), esančio Molėtų r. sav., Molėtų m., Amatų g. 4.

2. Perėmus Savivaldybės nuosavybėn sprendimo 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, jį perduoti Molėtų rajono savivaldybės administracijai (kodas 188712799) valdyti, naudoti ir disponuoti juo patikėjimo teise.

3. Įgalioti Molėtų rajono savivaldybės merą Savivaldybės vardu pasirašyti turto perėmimo ir perdavimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras